Samfunnsgata (Oslo)

Samfunnsgata (oppr. Samfundsgaten) var en gate på Enerhaugen i Oslo. Den gikk fra Sørligata til Smedgata.

Gaten fikk sitt navn i 1879, året etter byutvidelsen. Det henspiller på Enerhaugens Arbeidersamfund, som lå i Smedgata 38. Gaten ble gradvis forkortet pga. bebyggelse i østenden mot Smedgata, og etter oppførelsen av Villa Enerhaugen (Smedgata 30) i 1927 fremstod den som en blindgate østover fra Sørligata med omtrent halve den opprinnelige lengden.Se f.eks. kart fra 1940 hos Oslo byarkiv.

Gateløpet forsvant ved saneringen av Enerhaugen i begynnelsen av 1960-årene.

Referanser

Litteratur


Kategori:Tidligere veier i Oslo
Kategori:Veier i bydel Gamle Oslo